ජෝසුන්හි හොන්ජොං රජ

ජොසොන්හි හොන්ජොං (1827 සැප්තැම්බර් 8 – 1849 ජූලි 25) යනු කොරියාවේ ජොසොන් රාජවංශයේ 24වන පාලකයායි. ඔහු සුන්ජෝ රජුගේ මුණුපුරා විය. ඔහුගේ පියා රජ වීමට පෙර 20 වන වියේදී මියගිය කිරුළහිමි හ්යෝම්යොං කුමරු (මරණාපර නාමය ඉක්ජොං විය) වූ අතර මව පුංග්යෑං ජෝ වංශයේ සින්ජොං අගබිසව වූවා ය. හොන්ජොං උපත ලැබූයේ හ්යෝම්යොංගේ මරණයට වර්ෂ තුනකට පෙර ය.

චරිතාපදානය
හොන්ජොං සිහසුනට පත් වූයේ 1834දී ඔහුගේ මුත්තණුවන් වූ සුන්ජෝ රජු මියයාමත් සමගයි. එවිට ඔහු 8වන වියේ පසු විය. සුන්ජෝ රජු මෙන් හොන්ජොං ද ළමා වියේ දී රජකමට පත් වූ බැවින්, ඔහුගේ මිත්තණිය වූ සුන්වොන් අගබිසව රාජ්‍යාධිකාරිනිය ලෙස ක්‍රියාකළා ය. හොන්ජොං රජු සිහසුනට පත්වුවද, ඔහුට ජොසොන් රාජ්‍යය පාලනය කිරීමට දේශපාලන බලයක් හිමිවූයේ නැත. හොන්ජොං වැඩිහිටි වියට පාතබන විට සුන්වොන් අගබිසව රාජ්‍ය පාලනය අත්හැරීම ප්‍රතික්ෂේප කළා ය. 1839 කතෝලික-විරෝධී ගිහේ හිංසාවෙන් පසු 1840දී, රාජධානියේ පාලනය ඔහුගේ මිත්තණිය වූ සුන්වොන් අගබිසවගේ පවුල වූ අන්දොං කිම්වරුන්ට නතු විය.

1849දී වර්ෂ 15ක් රාජ්‍ය පාලනය කළ හොන්ජොං රජු මියයන විට ඔහුගේ වයස අවුරුදු 21කි. ඔහුගේ දේහය ජොසොන්හි ඇතැම් රජවරුන් සහ රැජිනියන්ගේ දේහ මිහිදන් කළ සෝල්හි දොංගුර්යුං සොහොන් සමූහයේ, ග්යොංන්‍යොං සොහොන්ගැබෙහි භූමදාන කරන ලදී. හොන්ජොං රජු සිහසුනට උරුමකරුවකු නොමැතිව මියගිය හෙයින්, රාජ්‍යයේ කිරුළ යොංජෝ රජුගෙන් පැවත එන දූරස්ථ ඥාතියකු වූ චොල්ජොං රජුට හිමි විය.

ජොසොන් රාජවංශයේ අනුවාර්ෂික වාර්තා අනුව සම්ප්‍රදායයක් ලෙස, හොන්ජොංගේ සමයේ ඉතිහාස කථාව ඔහුගේ මරණින් පසු 1851දී සම්පාදනය කෙරිණි. මෙය වෙළුම් 16කින් යුතු වූ අතර එය ජෝ ඉන්-යොං විසින් මෙහෙයවන ලදී.

පවුල
 පියා: මුන්ජෝ කුමරු, පසුව කිරුළහිමි හ්යෝම්යොං කුමරු (효명 세자, 1809–1830) නම් වූ. මරණාපර නාමය: "ඉක්ජොං" (익종).
 මව: පුංග්යෑං ජෝ වංශයේ සින්ජොං අගබිසව (신정왕후 조씨, 1808–1890), ජෝ මන්-යොං (조만영, 1776–1846) සහ සොං ආර්යාවගේ දියණියයි.
 බිසෝවරු සහ ඔවුන්ගේ දරුවන්:
 අන්දොං කිම් වංශයේ හ්යොහ්යොන් අගබිසව (효현왕후 김씨), කිම් ජෝ-ග්‍යුන්ගේ (김조근) දියණියයි, මරණාපර නාමය "හ්යෝ‍හ්යෙොන්, සොං අධිරාජිනිය" (효현성황후)
 දරුවන් නැත
 හොං වංශයේ ම්යොංහොන් අගබිසව (명헌왕후 홍씨)හොං ජේ-ර්යොංගේ (홍재룡) දියණියයි
 දරුඋපතේදී මියගිය දියණියක්
 කිම් වංශයේ රාජකීය වංශවත් ග්යොං බිසව (경빈 김씨)
දරුවන් නැත
 කිම් සුක්-උයි (숙의 김씨)
 දරුඋපතේදී මියගිය දියණියක්

ඔහුගේ සම්පූර්ණ මරණාපර නාමය
 කොරියාවේ මහා හොන්ජොං ජංසුක් චේගොන් ග්යේග්‍යුක් ජුංජොං ග්වංදේ ජිසොං ග්වංදොක් හොංගුන් ජංහ්වා ග්යුංමුන් විමු ම්යොංගින් චොල්හ්යෝ රජ
 헌종장숙체건계극중정광대지성광덕홍운장화경문위무명인철효대왕
 獻宗莊肅體健繼極中正光大至聖廣德弘運章化經文緯武明仁哲孝大王

පෙළපත

</center>

මේවාත් බලන්න
කොරියාවේ රජවරුන්ගේ ලැයිස්තුව
ජොසොන් රාජවංශයේ දේශපාලනය
ජොසොන් රාජවංශය
කොරියාවේ ඉතිහාසය

මූලාශ්‍ර

Joseon rulers
Category:යි ගෘහය
Category:1827 උපත්
Category:1849 මරණ
Category:19වන සිය‍වසේ කොරියානු පාලකයින්